მადაგასკარი (კოკი)

მადაგასკარი (მალაგასიურო — Madagasikara) — ინდოეთიშ ოკიანეს აფრიკაშ ბჟაეიოლ წყარპიჯის მადვალი მოსოფელიშ სიდიდათ მაანთხა კოკი, ნამუთ კონტინენტიშე გიშართილი რე მოზამბიკიშ საროტით. კლიმატი ტროპიკული. კოკიშ უკიდაშ ობჟათეს შხირას სუბტროპიკულ ორტყაფუეფს მიორხველანა.

კოკიშ სიგჷრძა  — დოხოლაფირო 1600 კმ, სიგანა — 600 კმ-შე უმოსი, ფართობი — 587 040 კმ². კოკის იდვალიაფჷ სახენწჷფო მადაგასკარი (ნანანოღა ანტანანარივუ).

კოკიშ უმაღალაში ჭურჭული რე შქირატილი ვულკანი მარუმუკუტრუ (2876 მეტრი), ნამუთ ცარატანანაშ გვალამ მასივს იდვალუაფჷ, კოკიშ ოორუეშე. კოკიშ ცენტრალური ნორთი ანჯაფიშ მაღალგვალამ პლატოს უკებჷ.

ხუთი გვალაშ ჯაჭვი 2600 მეტრ სიმაღალაშახ, დინდარი რე მინერალეფით დო მეტალეფით: ორქო, ლინჯი, რკინა; ფართო წყარპიჯიშ რზენეფი ჭყენჭყამი რე, ნორთობურო ძალამ ჸოფური რე.

თიშ უმკუჯინალო, ნამჷ-და მადაგასკარი აფრიკაწკჷმა არხოს ოდვალუაფჷნ, კოკიშ ფლორა დო ფაუნა უნიკალური რე — მოსოფელიშ ჩხოლარეფიშ დო ჩანარეფიშ გვარობეფიშ 5%-ის იკათუანს, ნამუშ 80% ხვალე მადაგასკარს ხე. თინეფშე არძაშე ჩინებული რე ლემურიშობურეფი. გვარობეფიშ უმენტაშობა — ენდემეფი რე. თეშ გეშა მადაგასკარს შხირას "ჭიჭე კონტინენტის" უძახჷნა.

რესურსეფი ინტერნეტის
 Madagascar — Encyclopædia Britannica
 Madagascar  — CIA — The World Factbook